שלומי דהאן

שלומי דהאן (נולד ב-30 בספטמבר 1979) הוא כדורגלן עבר ישראלי, ששיחק בעמדת הקשר אחורי.

קריירה
דהאן החל לשחק כדורגל במחלקת הנוער של מכבי נתניה, אך עד מהרה צד את עיניהם של קבוצת הצמרת הגרמנית, בורוסיה דורטמונד. יחד עם הקשר עמוס סאסי הם עשו את הדרך מנתניה לדורטמונד, שם השניים נחלו הצלחה רבה, ואף זכו יחד עם נבחרת אורט נתניה באליפות העולם לבתי-ספר.

על אף הצלחתם, דהאן וסאסי חזרו לישראל על מנת להשלים שירות מלא בצה"ל, זאת במטרה לשחק בהמשך בנבחרת ישראל. השניים הושאלו למכבי חיפה, ולא זכו לדקות משחק מרובות בעיקר בשל בעיות בירוקרטיה. 

בשנת 1999 הצטרף בהשאלה למכבי נתניה והיה שותף לעליתה לליגת העל שנה לאחר מכן חתם באופן רשמי לחמש שנים במועדון במהלכן הושאל להפועל ראשון לציון, צפרירים חולון והפועל ניר רמת השרון. בשנת 2005 עזב את מכבי נתניה וחתם בהפועל עפולה בה שיחק כשנה עד שחתם בבית"ר שמשון תל אביב. בשמשון שיחק דהאן במשך כחמש עונות וסייע לקבוצה להעפיל לליגה הלאומית בעונת 09–2008. בנוסף לכך היה חלק מהניצחון הסנסציוני בגביע המדינה על מכבי תל אביב בשנת 2008. בשנת 2011 חתם במכבי דלית אל כרמל מליגה א' צפון אך שיחק במועדון כשנתיים עד שעבר למכבי כפר יונה ששיחקה בליגה א' מחוז דרום. ב-2012 חתם במכבי השרון נתניה מליגה ב' ועונה לאחר מכן הצטרף למ.ס באקה מליגה ג' שם זכה לארבע הופעות בלבד. ב-2016, אחרי כשלוש שניים בהם לא שיחק כדורגל, חזר דהאן לכר הדשא וחתם במכבי השרון נתניה מליגה ג' בה שיחק עד שפרש בשנת 2019.

בנוסף לכן, דהאן לקח חלק בנבחרת ישראל כששיחק בנבחרות ישראל הצעירות עד גיל 18 ולאחר מכן עד גיל 21.

קישורים חיצוניים

 עמוד השחקן באתר מכבי חיפה
כתבה באתר דאבל פס

כדורגלנים ישראלים
קשרי כדורגל ישראלים
נתניה: כדורגלנים
כדורגלני בורוסיה דורטמונד
כדורגלני מכבי חיפה
כדורגלני מכבי נתניה
כדורגלני הפועל ראשון לציון
כדורגלני צפרירים חולון
כדורגלני הפועל רמת השרון
כדורגלני הפועל עפולה
כדורגלני בית"ר שמשון תל אביב
בוגרי אורט יד ליבוביץ
ישראלים שנולדו ב-1979